Dušan Melichárek

Dušan Melichárek (født 29. november 1983) er en tsjekkisk fotballspiller som fra 31. desember 2020 er klubbløs.

Melichárek har tidligere spilt for Malmö FF i Allsvenskan, samt Slovácko i Synot liga.

 Karriere som klubbspiller 
 Tidlig karriere og Mjällby AIF 
Melichárek, som startet karrieren som profesjonell spiller i 1. FC Slovácko, kom til Mjällby AIF i 2005. Han spilte 54 seriekamper de neste tre sesongene, samtlige i Superettan.«Dusan Melichárek»   , profil på SvFFs hjemmeside, 2011. Besøkt 4. april 2015 

 Malmö FF 

I mars 2008 ble Melichárek lånt ut til Malmö FF, som også hadde kjøpsopsjon på spilleren. Han signerte 16. juli samme år en avtale som løp ut 2011.«Malmö FF överens med Dusan Melichárek», fra Malmö FFs hjemmeside, 16. juli 2008. Besøkt 4. april 2015 

Melicháreks opphold i Malmö FF var preget av konflikter og kontroversielle enkeltepisoder. Høsten samme år som Melichárek kom til klubben, ble han tatt for kjøring i alkoholpåvirket tilstand i høy hastighet.«Dusan Melichárek körde rattfull», av Jan Gustafson og Henrik Kilefors, sydsvenskan.se, 9. september 2008. Besøkt 4. april 2015 «Malmö FF-målvakt fast för rattfylla», metro.se, 8. september 2008. Besøkt 4. april 2015  Kun uker etter ble han av klubben utestengt i en uke etter å ha utført obskøne gester overfor motstanderlagets tilhengere. Med bakgrunn i de to hendelsene vurderte klubbens ledelse heving av kontrakten.«Onanerende keeper trues med fyring», av Thor Carlskov, ekstrabladet.dk, 21. oktober 2008. Besøkt 4. april 2015 «Dusan Melicharek gjorde sexgest mot fansen», av Åke Zetterström og Daniel Kristoffersson, expressen.se, 20. oktober 2008. Besøkt 4. april 2015 «MFF stänger av Dusan Melichárek», dn.se, 20. oktober 2008. Besøkt 4. april 2015  Ifølge svenske medier var Melichárek også misfornøyd med sin rolle som andrekeeper i klubben, en rolle klubben ønsket for ham også etter en eventuell overgang for Johan Dahlin.«Malmö FF vill inte ha kvar Melicharek», av Erik Terneborn, expressen.se, 26. juni 2011. Besøkt 4. april 2015 «Melichárek kan lämna Malmö FF: 'Inga kommentarer'», fotbolltransfers.com, 26. juni 2011. Besøkt 4. april 2015  Malmö FF valgte å ikke forlenge kontrakten med Melichárek etter at den løp ut i 2011.

Melichárek spilte sammenlagt 32 seriekamper for Malmö FF.

 Senere karriere 
Etter oppholdet i Sverige gikk Melichárek til Slovácko.«Dušan Melichárek míří na Slovácko» , fcslovacko.cz, 3. januar 2012. Besøkt 4. april 2015  Han gikk i 2015 til Inter Zaprešić, men ble lånt ut til Zbrojovka Brno uten å ha spilt kamper for Inter Zaprešić. Da overganger mellom tsjekkiske klubber utløser en lovpålagt kompensasjon, ble det spekulasjoner i tsjekkiske medier etter overgangen til kroatiske Inter Zaprešić etterfulgt av det umiddelbare utlånet av spilleren til tsjekkiske Zbrojovka Brno, hvor det er hevdet at overgangen etterfulgt av utlån var forhåndsavtalt for å unngå en kompensasjon Slovácko ellers hadde vært berettiget til.«Podvod na fotbalové Slovácko? Klub přišel v kauze Melichárek o milion», av Radek Štěrba og Robin Krutil, fotbal.idnes.cz, 4. februar 2015. Besøkt 4. april 2015 

 Referanser 

 Eksterne lenker 

 «Dušan Melichárek», profil på FC Zbrojovka Brnos hjemmeside 
 «Dusan Melichárek», profil på SvFFs hjemmeside 

Kategori:Tsjekkiske fotballspillere
Kategori:Fotballspillere for 1. FC Slovácko
Kategori:Fotballspillere for Malmö FF
Kategori:Fotballspillere for Mjällby AIF
Kategori:Fotballspillere for NK Inter Zaprešić
Kategori:Fotballspillere for FC Zbrojovka Brno
Kategori:Fødsler i 1983